MUNICIPIUL CRAIOVA

CONSILIUL LOCAL AL  MUNICIPIULUI CRAIOVA



                                                                                             

HotĂrâreA NR. 307
 Consiliul Local al Municipiului Craiova, întrunit în şedinţa ordinară din data de 26.08.2010;

 Având în vedere raportul nr.115370/2010 întocmit de Direcţia Impozite şi Taxe prin care se propune modificarea Hotărârii Consiliului Local al Municipiului Craiova nr.449/2009 privind taxele şi impozitele locale pentru anul 2010 şi rapoartele comisiilor de specialitate ale Consiliului Local al Municipiului Craiova nr.147, 148, 152, 153 şi 154/2010;

 În conformitate cu prevederile Legii nr.571/2003, privind Codul Fiscal  modificată şi completată prin Ordonanţa de Urgenţă a Guvernului nr.59/2010, Ordonanţei de Urgenţă a Guvernului nr.58/2010 pentru modificarea şi completarea Legii nr.571/2003 privind Codul fiscal şi alte măsuri financiar-fiscale, Hotărârii Guvernului nr.956/2009 privind nivelurile pentru valorile impozabile, impozitele şi taxele locale şi alte taxe asimilate acestora, precum şi amenzile aplicabile începând cu anul fiscal 2010;

În temeiul art.36 alin.2 lit.b coroborat cu alin.4 lit.c,  art.45, alin.2, lit.c şi art.61 alin.2 din Legea nr.215/2001, republicată, privind administraţia publică locală; 

HOTĂRĂŞTE:

Art.1.Se aprobă modificarea şi completarea Hotărârii Consiliului Local al Municipiului

          Craiova nr.449/2009, după cum urmează:
         „Art.1 se completează şi va avea următorul conţinut:

 1.1. Impozitul pe clădiri în cazul persoanelor fizice pentru anul fiscal 2010, se calculează prin aplicarea cotei de impozitare de 0,1% la valoarea impozabilă a clădirii. Valoarea impozabilă (lei) se determină prin înmulţirea suprafeţei construite desfăşurate a clădirii (mp), cu valoarea impozabilă corespunzătoare (lei/mp), conform titlului IX din Legea nr.571/2003, cu modificările şi completările ulterioare privind Codul fiscal şi Hotărârii Guvernului nr.956/2009, majorată cu 10%, conform art.287 din Legea nr.571/2003, prevăzută în anexa nr.1 care face parte integrantă din prezenta hotărâre.

Impozitul se plăteşte anual, în două tranşe egale, până la 31 martie 2010 şi 30

          septembrie 2010, inclusiv.

Impozitul anual pe clădiri, datorat aceluiaşi buget local de către contribuabili,

persoane fizice sau juridice, de până la 50 lei inclusiv, se plăteşte integral, până la primul termen de plată. În cazul în care contribuabilul deţine în proprietate mai multe clădiri amplasate pe raza aceleiaşi unităţi administrativ-teritoriale, suma de 50 lei se referă la impozitul pe clădiri cumulat.


Pentru plata cu anticipaţie a impozitului pe clădiri, datorat pentru întregul an de către persoanele fizice, până la data de 31 martie a anului 2010, se acordă o bonificaţie de 10 %.

 
1.2. Persoanele fizice care au în proprietate două sau mai multe clădiri datorează  un impozit pe clădiri, majorat după cum urmează:

a) cu 65 % pentru prima clădire în afara celei de la adresa de domiciliu;

b) cu 150 % pentru a doua clădire în afara celei de la adresa de domiciliu;

c) cu 300% pentru a treia clădire şi următoarele în afara celei de la adresa de

domiciliu.

Nu intră sub incidenţa acestui alineat persoanele fizice care deţin în proprietate clădiri dobândite prin succesiune legală.

În cazul deţinerii a două sau mai multe clădiri în afara celei de la adresa de domiciliu, impozitul majorat se determină în funcţie de ordinea în care proprietăţile au fost dobândite, aşa cum rezultă din documentele ce atestă calitatea de proprietar.

1.3. Persoanele fizice prevăzute la alin.1.2. au obligaţia să depună o declaraţie

specială la compartimentele de specialitate ale autorităţilor administraţiei publice locale în raza cărora îşi au domiciliul, precum şi la cele în raza cărora sunt situate celelalte clădiri ale acestora. Modelul declaraţiei speciale este cel prevăzut prin Hotărârea Guvernului nr.791/2010 pentru modificarea şi completarea Normelor Metodologice de aplicare a Legii nr.571/2003 privind Codul fiscal, aprobate prin Hotărârea Guvernului nr.44/2004, precum şi pentru aprobarea Normelor metodologice de aplicare a prevederilor art.III din Ordonanţa de Urgenţă a Guvernului nr.58/2010 pentru modificarea şi completarea Legii nr.571/2003 privind Codul fiscal şi alte măsuri financiar-fiscale.”
 1.4. Pentru anul fiscal 2010 termenul de plată a diferenţelor de impozit rezultate în urma aplicării prevederilor Ordonanţei de Urgenţă a Guvernului nr.59/2010 de modificare şi completare a Legii nr.571/2003 privind Codul Fiscal este 31 decembrie 2010. 
1.5. Persoanele fizice care achită integral până la 30 septembrie 2010 impozitele recalculate pentru anul în curs, beneficiază de bonificaţia de 10%. 

          Art.4 pct.1 se modifică şi va avea următorul conţinut:

1. „Impozitul pentru mijloacele de transport cu tracţiune mecanică:
	Nr. crt.
	Mijloace de transport cu tracţiune mecanică
	Nivel pentru perioada 01.07.2010-31.12.2010

Suma in lei pentru fiecare grupă de 200 cmc sau fracţiune din aceasta

	1.
	Motorete, scutere, motociclete şi autoturisme cu capacitatea cilindrică de până la 1.600 cmc inclusiv
	9

	2.
	Autoturisme cu capacitatea cilindrică între  1.601. cmc şi 2.000 cmc inclusiv
	20

	3.
	Autoturisme cu capacitatea cilindrică între  2.001. cmc şi 2.600 cmc inclusiv
	72

	4.
	Autoturisme cu capacitatea cilindrică între  2.601. cmc şi 3.000 cmc inclusiv
	144

	5.
	Autoturisme cu capacitatea cilindrică peste 3.001 cmc
	290

	6.
	Autobuze, autocare, microbuze
	24

	7.
	Alte vehicule cu tracţiune mecanică cu masa totală maximă autorizată de până la 12 tone inclusiv
	30

	8.
	Tractoare înmatriculate
	18


          Pentru ataşe, impozitul pe mijloacele de transport se stabileşte la nivelul a 50% din  taxa datorată pentru motociclete, motorete şi scutere.


Punctul 1 al art.4 se completează cu două noi alineate, după cum urmează:
Pentru anul fiscal 2010 termenul de plată a diferenţelor de impozit rezultate în urma recalculării este 31 decembrie 2010.

Persoanele fizice care achită integral până la data de 30 septembrie 2010 impozitele recalculate în urma aplicării prevederilor Ordonanţei de Urgenţă a Guvernului nr.59/2010, pentru diferenţele rezultate, beneficiază de bonificaţia de 10%”.    
Art.2.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Impozite şi Taxe, Direcţia Economico–Financiară vor aduce la îndeplinire prevederile prezentei hotărâri.

